Elfogták a párizsi terror főemberét -Ő a brüsszeli "sapkás" merénylő is!
Mohamed Abrini, a párizsi terrortámadások egyik fő gyanúsítottja az a férfi, akit pénteken fogtak el Brüsszel Anderlecht nevű negyedében - erősítette meg Thierry Werts, a belga szövetségi ügyészség szóvivője péntek este. Később az is kiderült Abrini szembesítése során, hogy ő volt a brüsszeli terrortámadás egyik kulcsfigurája is, az a sapkás férfi, akit a repülőtéri biztonsági kamera rögzített.
Werts elmondta, Abrinit egy bevásárlóközpontban fogták el két társával együtt. A másik két ember személyazonosságáról nem árult el további részleteket. Mohamed Abrinit azzal gyanúsítják, hogy a tavaly novemberi, 130 halálos áldozatot követelő párizsi merényletek egyik kitervelőjének, Salah Abdeslamnak a bűntársa volt. Hozzátette: az viszont még nem egyértelmű, hogy Abrini lenne az a "sapkás ember", akit a Brüsszelben elkövetett merényletekkel összefüggésben keresnek.
Ugyanakkor arról tájékoztatott, hogy Abrini DNS-ét nemcsak abban az autóban találták meg, amelyet a merénylők a novemberben elkövetett párizsi robbantásokhoz használtak, hanem két, Brüsszel Schaerbeek nevű negyedében található lakásban is a párizsi és a brüsszeli terrortámadásokkal összefüggésben tartott házkutatások alkalmával.
Ő volt az, akit a hatóságok Salah Abdeslam társaságában láttak 2015. november 11-én este a Párizsba vezető autópálya egyik benzinkútjánál - mondta a szóvivő. Elmondta azt is, hogy a vizsgálatok jelenlegi állása szerint Mohamed Abrini és Salah Abdeslam voltak azok, akik a Párizshoz közeli Alfortville-ben lakást béreltek közvetlenül a terrortámadásokat megelőzően. Ebben a lakásban tartózkodtak a párizsi merényletek elkövetői - tette hozzá.
UPDATE: Mohamed Abrini volt a brüsszeli terrortámadás egyik kulcsfigurája, akit a márciusi merényletek óta kerestek. A terrorista a szembesítések során megtört, és bevallotta, hogy ő az a sapkás férfi, akit a repülőtéri felvételek rögzítettek - számolt be a köztévé híradója.
Thierry Werts megerősítette, hogy még egy embert elfogtak pénteken a Brüsszelben elkövetett merényletekkel összefüggésben. Őt a Maelbeek metróállomásban önmagát felrobbantó Khalid el-Bakraoui társaságában látták. A hatóságok a gyanúsítottat Osama Krayemként azonosították.
Vele kapcsolatban az ügyészség szóvivője elmondta, hogy 2015 októberében egy Salah Abdeslam által bérelt autóval a németországi Ulmból hozták Belgiumba. Hozzátette: ő volt az, akit egy áruház belső kamerarendszere rögzített, miközben a repülőtéren elkövetett robbantásos merényleteknél használt táskákat vásárolta meg.
Thierry Werts arról tájékoztatott, hogy francia rendőrök is érkeztek Brüsszelbe, akik bekapcsolódtak a terrortámadásokkal kapcsolatos nyomozásokba. A vizsgálat folytatódik, amelynek érdekében további részleteket nem árult el a szövetségi ügyészség szóvivője.
A belga szövetségi ügyészség egy nappal korábban tett közzé felhívást a harmadik repülőtéri merénylő kézre kerítése ügyében. Eric Van der Sypt, a vádhatóság szóvivője elmondta, hogy a brüsszeli Zaventem nemzetközi repülőtéren végrehajtott robbantásokat elkövető háromfős terrorcsoport sötét kalapot és világos felöltőt viselő tagja gyalog menekült el a helyszínről. Kamerafelvételek bizonyítják, hogy a férfi reggel 7 óra 58 perckor lépett ki a terminálból, először elsétált Zaventembe, majd onnan a belga főváros Schaerbeek nevű negyedébe, ahol 9 óra 50 perckor nyoma veszett.
Emlékszem azért, hogy 2002 után több mint 140, majdnem 150 elszámoltatási vizsgálatot indítottak a Medgyessy-féle MSZP kormány vezetői, külön elszámoltatási államtitkárt is kijelöltek. Itt volt tisztes, becsületes családanyák megalázása, emberek jártak bíróságokra, állták a hatóságok pártpolitikai motivációjú rohamait. Én büszke vagyok arra, hogy az összes ügyben mindenki állta a sarat, és végezetül egyetlenegy dolgot sem tudtak a korábbi vádakból ránk bizonyítani, mert kiderült, hogy nem úgy volt, ahogyan ők azt gondolták, vagy ahogyan megvádoltak bennünket. Tehát helytálltak az emberek.
(Orbán Viktor a Hír Tv-ben 2010.04.09.)
Emlékszem azért, hogy 2002 után több mint 140, majdnem 150 elszámoltatási vizsgálatot indítottak a Medgyessy-féle MSZP kormány vezetői, külön elszámoltatási államtitkárt is kijelöltek. Itt volt tisztes, becsületes családanyák megalázása, emberek jártak bíróságokra, állták a hatóságok pártpolitikai motivációjú rohamait. Én büszke vagyok arra, hogy az összes ügyben mindenki állta a sarat, és végezetül egyetlenegy dolgot sem tudtak a korábbi vádakból ránk bizonyítani, mert kiderült, hogy nem úgy volt, ahogyan ők azt gondolták, vagy ahogyan megvádoltak bennünket. Tehát helytálltak az emberek.
(Orbán Viktor a Hír Tv-ben 2010.04.09.)
Hír TV párizsi terrortámadás párizsi merényletek Kiss László szocializmus Mit mondott...?